יעקב אגם

מזרקת [[אש ומים בכיכר צינה דיזנגוף תל אביב 2015]]
יעקב אגם (גיבשטיין; נולד ב-11 במאי 1928) הוא אמן ישראלי שזכה להכרה בינלאומית כאחד ממייסדי זרם האמנות הקינטית.

==ביוגרפיה==

אגם נולד בראשון לציון, בנו של הרב יהושע גיבשטיין ושל קנדל יוכבד גיבשטיין לבית פומפרובסקי, אחד משבעה אחים ואחיות. בילדותו למד ב"חדר", בבגרותו למד אמנות בבית הספר בצלאל שבירושלים, שם היה תלמידו של מרדכי ארדון, ובמערב אירופה, בציריך אצל יוהנס איטן ובפריז.

== קריירה מקצועית ==
בראשית דרכו עסק אגם בפיתוח אמנות האופ ארט, העוסקת בהטעיות אופטיות.

בגיל 27 הציג תבליטי עץ צבעוניים בתערוכת ה"תנועה" בפריז, שייחודם היה בכך שהיצירה משתנה בהתאם למיקום הצופה ביחס אליה.

בשנות השבעים של המאה ה-20 יצר פסלים ששילבו מים, אש ומוזיקה, והופעלו על ידי בקרה ממוחשבת. בין היצירות הללו גם מזרקת "אש ומים" בכיכר דיזנגוף בתל אביב (משנת 1987).

אגם יצר גם יצירות רבות בתחומים מגוונים: הוא פיתח את טכניקת אגמוגרף, תצוגה באמצעות פרספקס, עיצב בולים, המציא את שיטת הכתיבה "אגמילים", שבה שינוי אות אחת במילה משנה את כל המילה, הגה תוכנית לחינוך חזותי, ומכון ויצמן שיתף איתו פעולה ב"תוכנית אגם" לפיתוח חשיבה חזותית, המיועדת בעיקר לגיל הרך, ועוד.

=== אופי יצירותיו ===
רבות מיצירותיו מאופיינות בתנועה או בשינוי מראה עם שינוי נקודת המבט של הצופה בהן. לדבריו, הושפע עמוקות ביצירתו מתפיסות מיסטיות ביהדות.

== תערוכות ברחבי העולם ==
אגם הציג תערוכות רבות ברחבי בעולם ובהן: תערוכות רטרוספקטיבה במוזיאון לאמנות מודרנית בפאריס ובמוזיאון סטדליק באמסטרדם (1973), בגוגנהיים בניו יורק (1980).

אגם הציב עבודות בארמון האליזה בפריז ב-1972 בהזמנת ראש הממשלה דאז ז'ורז' פומפידו, ומזרקה מוזיקלית ברובע לה דפאנס בפריז.

ב־2009 הציג את עבודת המראות "מעבר למציאות" בפריז ובבזל.

== מבחר פרסים והוקרה ==
* 1963, פרס ראשון בסוגו על מחקר אמנותי בביאנלה בסאו פאולו
* בשנת 2017, נפתח מוזיאון לאמנות על שמו של יעקב אגם בראשון לציון, בתכנון נופר אדריכלים (המוזיאון נבנה ליד בית משפט השלום, כחלק מתוכנית פיתוח של העיר).
* 1975, תואר דוקטור לפילוסופיה לשם כבוד, אוניברסיטת תל אביב
* 1985 פרס מוזיאון ישראל.
* ב-20 באוקטובר 2009, תואר לשם כבוד מהמכללה למינהל.

== חיים אישיים ==
מאז שנות ה-50 מתגורר אגם בצרפת. הוא נישא לכלילה בפריז ב-1954, ולהם שלושה ילדים: הבכור - הצלם רון אגם, הבן אורם - מוזיקאי. מאז מותה של אשתו בשנות ה-80, נוהג אגם לחבוש כובע לראשו. אחיו חנניה גיבשטיין, היה ראש עיריית ראשון לציון.

==יצירות נודעות==
===ישראל===
*אחת מהנודעות שבעבודותיו היא "אש ומים" - המזרקה בכיכר דיזנגוף שבתל אביב-יפו.
*תבנית הצביעה של החזית הפונה אל הים של מלון "דן" בתל אביב.
*ח"י מעלות - פסל קינטי בגן הפסלים של מוזיאון ישראל.
*תבליט באולם מרכזי בבית החולים שיבא, תל השומר.
*עיצוב פנימי של בניין המרכז לחקר המוח בבר-אילן ע"ש גונדה (2004).
*פסל בשם "כוח" ופסל בשם "אלף דלתות" בגן הפסלים של בית החולים בילינסון.
*מגדלי נאמן בשכונת צוקי אביב.
* ארון קודש בבית הכנסת המרכזי של חב"ד ברחובות, אגם תרם את הארון לזכר רעייתו.
*פסלון הזכייה שהעניקה דנה אינטרנשיונל לזוכת אירוויזיון 1999.
*"סולם יעקב" בבנייני האומה בירושלים<ref name=":0" />
*פסלו "מאה שערים" במשכן הנשיא<ref name=":0" />
*עבודת הקיר המונומנטלית "מצעד הזמן" שחנכה את מוזיאון תל אביב החדש ב-1970<ref name=":0" />
*"מצעד הזמן", בקיר של מוזיאון תל אביב<ref name=":0" />
*אנדרטת "יזכור" ברחבת הכותל, שהוקמה ב-87' בהזמנתו של הרב שלמה גורן

===צרפת===
* מזרקה שלו נמצאת ברובע לה דפנס בפריז.
* ממשלת צרפת הוציאה גם בול דואר פרי מכחולו.
* בשנות השבעים של המאה ה-20 הוזמן אגם לעטר אולם בארמון האליזה בפריז. מאוחר יותר הועברה יצירה זו למרכז פומפידו בפריז.
* אגם עיצב את תווית היקב הידוע שאטו מוטון רוטשילד לשנת בציר 1984. מאז שנות ה-20 של המאה ה-20 מפקיד היקב את משימת עיצוב התווית מדי שנה בידי אמן בעל שם אחר.

===ארצות הברית===
* חנוכיית ענק, בדוגמת המנורה המקורית מבית המקדש בירושלים על פי שיטת הרמב"ם. החנוכייה זכתה לתואר 'החנוכייה הגדולה בעולם'.<ref>היא מוצבת ומודלקת מדי שנה בפינת השדרה החמישית ורחוב 59 באי מנהטן שבניו יורק, ומופעלת על ידי ארגון צעירי אגודת חב"ד בארצות הברית </ref>
* תבליט של אגם מוצג בין יצירות האמנות במרכז העיר של שיקגו (הלופ) בארצות הברית, לצד יצירות של גדולי האמנים במאה ה-20 כמו אנרי מאטיס ופיקאסו.
* יצירותיו הוצגו במוזיאון סולומון ר. גוגנהיים בניו-יורק.
* פסל בחזית בית המלון הילטון בקהלה, הוואי.
* רונלד רייגן תלה תמונה שלו באזור המגורים שבבית הלבן.

=== ברחבי העולם ===
* יצירה בכניסה לאצטדיון למשחקים העולמיים בטייוואן
* בניין במרכז טייפה

==גלריה==
<gallery mode="packed">
קובץ:DanHotelAgam001.jpg|חזית מלון דן בתל אביב
קובץ:Agam diskin jerusalem 002.JPG|לב פועם, פלדת אל חלדמרכז שלום מאיר בקריית וולפסון, ירושלים
קובץ:Agam - Eighteen levels.jpg|ח"י מעלות, 1971פלדת אל חלדאוסף מוזיאון ישראל
קובץ:PikiWiki Israel 19307 quot;Roots-Menorahquot; by Yaacov AgamTel Aviv.JPG|מנורה, 1985פלדת אל חלדגן ברנדר, תל אביב
קובץ:Agam sculpture, Yad-Sarah House, Jerusalem.jpg|גלגלים, 2002פלדת אל חלדבית יד שרה, ירושלים
קובץ:Thousands Doors.jpg|אלף דלתותפלדת אל חלדמרכז רפואי רבין, פתח תקווה
קובץ:Yaacov Agam sheba.jpg|ללא כותרתהמרכז הרפואי ע"ש חיים שיבא – תל השומר
קובץ:RLZ Yaacov Agam Museum.JPG|מוזיאון יעקב אגם לאמנות, ראשון לציון
קובץ:Worlds Largest Menorah.jpg|החנוכייה הגדולה בעולם שנוצרה על ידי אגם
</gallery>

== קישורים חיצוניים ==

* 
* [http://www.engel-art.co.il/artists.php?act=show&id=1014 אוסף יעקב אגם בגלריה אנגל]
* נח זבולוני, [http://www.ranaz.co.il/articles/article2407_19830516.asp יעקב אגם הפך לחב"דניק מושלם], צילום ותמליל של כתבה מעיתון דבר, 16 במאי 1983, באתר של נח זבולוני
* 
* 
* 
* 
* 
* 
* 
* 
* 
* 
* 
* 

==הערות שוליים==

קטגוריה:פסלים ישראלים
קטגוריה:ציירים ישראלים
קטגוריה:זוכי פרס סנדברג לאמנות ישראלית
קטגוריה:מאיירי הגדה של פסח
קטגוריה:אנשי היישוב ילידי הארץ
קטגוריה:ישראלים שהיגרו לצרפת
קטגוריה:בוגרי בית הספר בצלאל החדש לאומנות ולאמנות
קטגוריה:ישראלים שנולדו ב-1928